สวัสดีค่ะ ดิฉันกินยาคุมเมอซิลอนแบบ21เม็ดมาได้8แผงค่ะ ประจำเดือนมาปกติหลังยาหมด2-3วัน ตอนนี้กินแผงที่ 9 เม็ดที่ 15 แล้วมีเลือดออกสีน้ำตาล เคยลืมกินยาในแผงนี้1ครั้ง(เม็ดที่7) แต่แก้ไขโดยการกินยาตอนเช้า(ปกติกินช่วง3ทุ่ม) ในบางวันมีกินยาช้ากว่าปกติ 1-2 ชั่วโมงค่ะ อยากทราบว่าต้องกินยาในแผงนี้ให้หมดหรือไม่คะ ถ้าหยุดกินแล้วต้องกินอีกเมื่อไหร่คะ เมื่อเช้าไปซื้อที่ตรวจครรภ์มาตรวจขึ้น1ขีดค่ะ ควรทำอย่างไร ขอคำแนะนำด้วยค่ะ
สวัสดีค่ะ โดยปกติ เมื่อลืมทานยาคุมกำเนิดไป 1 วัน ในวันถัดไป เมื่อนึกออก ก็ให้รีบทานเม็ดที่ลืมทันทีที่นึกได้ และให้ทานเม็ดต่อไปตามเวลาเดิมที่เคยทานเป็นปกติ ซึ่งจะเท่ากับทาน 2 เม็ดใน 1 วัน ซึ่งประสิทธิภาพก็จะถือว่าลดลงไปเพียงเล็กน้อยเท่านั้นค่ะส่วนการทานยาช้าไป 1-2 ชั่วโมง หากไม่ได้เกิดขึ้นบ่อยๆ ประสิทธิภาพก็ถือว่าไม่ได้ลดลงไปค่ะ โดยจะยังช่วยป้องกันการตั้งครรภ์ได้มากกว่า 99%สำหรับเลือดที่ออกในขณะที่ทานยาคุมเม็ดที่ 15 อยู่ น่าจะเป็นเลือดที่เกิดจากผลข้างเคียงของยาคุมกำเนิดที่ทำให้มีเลือดออกกะปริดกะปรอยได้ โดยเฉพาะหากเป็นยาคุมชนิดที่มีฮอร์โมนต่ำ หรือเกิดจากการทานยาไม่ตรงเวลาหากเลือดที่ออกมีปริมาณไม่มาก ไม่มีปวดท้องน้อยรุนแรง แนะนำควรทานยาคุมต่อจนกว่าจะหมดแผงค่ะ แล้วหลังจากนั้น 2-4 วัน ก็ควรจะมีประจำเดือนมาเช่นเดิม หากไม่มีประจำเดือนมา จึงค่อยตรวจหาการตั้งครรภ์ดูค่ะแต่หากเลือดที่ออกมีปริมาณมาก หรือมีปวดท้องน้อยมาก แนะนำควรหยุดทานยา และไปพบสูติ-นรีแพทย์เพื่อหาสาเหตุ เช่น มีมดลูกอักเสบ มะเร็งปากมดลูก เป็นต้น